เรื่องร้องเรียน (ถนน,ร้องเรียน,ความสะอาด,ห้องน้ำ) วันที่ 2023-09-18 08:04:20 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037450

ขอให้จัดสรรเจ้าหน้าที่ลงพื้นที่กำกับดูแลด้านสุขอนามัยและกลิ่นเหม็นของห้องน้ำ บริเวณท่าเรือพระอาทิตย์ เขตพระนคร กรุงเทพมหานคร จุดสังเกต ลงจากท่าเรือพระอาทิตย์ ตรงไปจะพบตรอกแคบๆ ความกว้างประมาณ 2-3 เมตร ตรอกจะยาวประมาณ 100 เมตรไปถึงถนน จะพบห้องน้ำอยู่ฝั่งขวามือเมื่อเดินมาประมาณ 20 เมตร บริเวณดังกล่าวจะมีห้องน้ำอยู่แห่งเดียว ห้องน้ำดังกล่าวน่าจะเป็นของเอกชน ผู้ร้องแจ้งว่า เดินเข้าไปภายในตรอกจะได้กลิ่นห้องน้ำแรงมาก และมีกลิ่นเหม็นมาก เหม็นยิ่งกว่ากลิ่นกองขยะขนาดใหญ่ (ตามผู้ร้องแจ้ง) กลิ่นคล้ายมีผู้ปัสสาวะทิ้งไว้มานานแล้วไม่ได้ทำความสะอาด ซึ่งบริเวณท่าเรือพระอาทิตย์เป็นสถานที่ท่องเที่ยวมีทั้งคนไทยและต่างชาติ ทำให้เสียภาพลักษณ์สถานที่ท่องเที่ยว และทำให้ไม่อยากเดินผ่าน เบื้องต้นประสบปัญหามาประมาณ 3-4 เดือนแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่กำกับดูแลด้านสุขอนามัยและกลิ่นเหม็นของห้องน้ำ และแจ้งให้เจ้าของกิจการมีการปรับปรุงแก้ไข เพื่อบรรเทาความเดือดร้อนของประชาชนและเพื่อภาพลักษณ์ของสถานที่ท่องเที่ยวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata